પછી તે થોડા દિવસ ઓફિસ આવી તેની ફેરવેલ પાર્ટી પણ થઈ ત્યારે , પાર્ટીમાં તે મહેશ દવેને ત્રાસી આંખે જોઈ રહી હતી, કદાચ તેને રડવુ હતું પણ તે રડી શકી નહીં, દવે પોતાની પત્ની સ્વાતી અને કેતા સાથે તેના લગ્નમાં પણ ગયા હતા મંજરી ગઈ તે વાતને પંદર વર્ષ થઈ ગયા, પછી મંજરી કયારે પાછી આવી નહીં, છતાં તે મહેશ દવેની જીંદગીમાંથી ગઈ નહીં, તેના ફોન અચુક આવતા, તે બહુ સહજ રીતે વાત કરતી હતી, મોબાઈલ ફોન આવ્યા બાદ તે મોટા ભાગે મોબાઈલ ફોન ઉપર જ વાત કરતી અને વોટસઅપ આવ્યા બાદ, સર જમ્યા.. સર ઓફિસથી નિકળ્યા.. સર અહિયા વરસાદ પડયો છે મને આપણી ઓફિસ સામે મળતા ભજીયા યાદ આવી ગયા વગેરે વગેરે સંવાદ કરતી હતી, તે સ્વાતીને પણ ફોન કરતી હતી, કેતા પણ બે વર્ષ પહેલા લગ્ન કરી સાસરે જતી રહી હતી. મહેશ દવેને સમજાતુ ન્હોતુ કે આજે મંજરીની આટલી બધી વાતો કેમ યાદ આવી રહી હતી..